Ամեն գնով (ֆիլմ, 2016)

«Ամեն գնով» (անգլ.՝ Hell or High Water), 2016 թվականի ամերիկյան ֆիլմ՝ նկարահանված ռեժիսոր Դևիդ Մաքենզիի կողմից։ ԱՄՆ-ում պրեմիերան կայացել է 2016 թվականի օգոստոսի 26-ին։ Ֆիլմը ներկայացվել է բազմաթիվ մրցանակների տարբեր անվանակարգերում։


== Սյուժե ==
Երկու եղբայրները, որոնցից մեկը բանտ էր նստել բանկ թալանելու համար, թալանում են մի շարք բանկեր, որպեսզի վճարեն պարտքերը հանգուցյալ մոր տան ու հողամասի համար, որտեղ նավթ է գտնվել։


== Դերերում ==
Քրիս Փայն – Թոբի Հովարդ
Բեն Ֆոստեր – Թաներ Հովարդ
Ջեֆ Բրիջես – Մարկուս Խեմիլտոն, տեխասյան ռեյնջեր
Ջիլ Բիրմինգհեմ – Ալբերտո Փարքեր, Հեմիլթոնի ընկերը
Քեթի Միքսոն – Ջենի Էն, մատուցողուհի
Քրիստոֆեր Գարսիա – Ռենդի
Դեյլ Դիքի – Էլսի, բանկի գանձապահ
Քևին Ռանկին – Բիլի Ռեյնբեռն
Մելանի Պապալիա – Էմիլի


== Քննադատություն ==
Ֆիլմը դրական է ընդունվել քննադատների կողմից, որոնցից շատերը գովել են այն վեստերն ժանրի վերակենդանացման համար։ Rotten Tomatoes կայքում ֆիլմն ունի 98 % վարկանիշ 243 գրախոսությունների հիման վրա 10 հնարավորից 8,5 միջին միավորով։ Metacritic կայքում ֆիլմն ունի 100 հնարավորից 88 միավոր քննադատների 47 գրախոսությունների հիման վրա, ինչը համապատասխանում է «համընդհանուր ճանաչում» կարգավիճակին։
Chicago Sun-Times թերթից Ռիչարդ Ռոպերը ֆիլմին տվել է չորս հնարավորից չորս աստղ և այն անվանել «գեղեցիկ, խիստ և էլեգիական, որն ուզում ես նորից դիտել»։ IGN պարբերականից Սամանթա Լեդվիգը ֆիլմը գնահատել է 9/10՝ գրելով, թե այն «զարմացնում է բարձ պատումով, շշմեցնում օպերատորական աշխատանքով և լրացոնւմ այդ ամռան թերությունները»։


== Մրցանակներ և անվանակարգեր ==
2016 – մասնակցություն Կաննի կինոփառատոնի «Հատուկ հայացք» մրցույթին,
2016 – ԱՄՆ կինոքննադատների ազգային խորհրդի մրցանակ երկրորդ պլանի տղամարդու լավագույն դերակատարման համար (Ջեֆ Բրիջես), ինչպես նաև ընդգրկվել է տարվա տասը լավագույն ֆիլմերի ցանկում,
2016 – «Արբանյակ» մրցանակ երկրորդ պլանի տղամարդու լավագույն դերակատարման համար (Ջեֆ Բրիջես), ինչպես նաև ներկայացվել է ևս երկու անվանակարգում՝ լավագույն ֆիլմ, լավագույն օրիգինալ սցենար (Թեյլոր Շերիդան),
2017 – ներկայացվել է «Օսկար» մրցանակի չորս անվանակարգ՝ լավագույն ֆիլմ (Կառլ Հաքեն, Ժուլի Յորն), երկրորդ պլանի տղամարդու լավագույն դերակատարման համար (Ջեֆ Բրիջես), լավագույն օրիգինալ սցենար (Թեյլոր Շերիդան), լավագույն մոնտաժ (Ջեյք Ռոբերտս),
2017 – ներկայացվել է «Ոսկե գլոբուս» մրցանակի երեք անվանակարգում՝ լավագույն ֆիլմ - դրամա, երկրորդ պլանի տղամարդու լավագույն դերակատարում (Ջեֆ Բրիջես), լավագույն սցենար (Թեյլոր Շերիդան),
2017 – ներկայացվել է BAFTA մրցանակի երեք անվանակարգում՝ երկրորդ պլանի տղամարդու լավագույն դերակատարում (Ջեֆ Բրիջես), լավագույն օրիգինալ սցենար (Թեյլոր Շերիդան), օպերատորի լավագույն աշխատանք (Ջայլս Նաթգենս),
2017 – ներկայացվել է ԱՄՆ կինոդերասանների գիլդիայի մրցանակի երկրորդ պլանի տղամարդու լավագույն դերակատարման համար (Ջեֆ Բրիջես),
2017 – ներկայացվել է «Սատուրն» մրցանակի երկու անվանակարգում՝ լավագույն թրիլլեր, լավագույն սցենար (Թեյլոր Շերիդան),
2017 – ընդգրկվել է Կինոարվեստի ամերիկյան ինստիտուտի տարվա տասը լավագույն ֆիլմերի ցանկում,
2017 – ներկայացվել է «Իմպերիա» մրցանակի երկու անվանակարգում՝ լավագույն թրիլլեր, լավագույն սցենար (Թեյլոր Շերիդան),
2017 – «Անկախ ոգի» մրցանակ երկրորդ պլանի տղամարդու լավագույն դերակատարման համար (Բեն Ֆոստեր), ինչպես նաև ներկայացվել է երկու անվանակարգերում՝ լավագույն սցենար (Թեյլոր Շերիդան), լավագույն մոնտաժ (Ջեյք Ռոբերտս),
2017 – ներկայացվել է Կինոքննադատների Լոնդոնի խմբակի մրցանակի երկրորդ պլանի տղամարդու լավագույն դերակատարման համար (Ջեֆ Բրիջես)
2017 – ներկայացվել է ԱՄՆ սցենարիստների գիլդիայի մրցանակի լավագույն օրիգինալ սցենարի համար (Թեյլոր Շերիդան)


== Ծանոթագրություններ ==


== Արտաքին հղումներ ==
Պաշտոնական կայք
Պաշտոնական թրեյլեր ՅուԹյուբում
Рецензия Сергея Степанова в журнале Elle